เคทีซี ควงแขน ไลอ้อนออกแคมเปญ”ช้อปทุกวัน คุ้มทุกวัน” ในเครือ TDP
นายสุวัฒน์ เทพปรีชาสกุล ผู้อำนวยการ ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC เปิดเผยว่า บริษัทจับมือกับ บริษัท ไลอ้อน ประเทศไทย จำกัด โดยนายธนศักดิ์ พรอริยพรหม ผู้จัดการผลิตภัณฑ์ซักผ้าออกแคมเปญ "ช้อปทุกวัน คุ้มทุกวัน" ชวนสมาชิกเลือกซื้อสินค้าที่ห้างสรรพสินค้าในเครือ TDP (Thailand Department Stores Pool) ห้างสรรพสินค้าที่บริหารงานโดยคนไทย เพื่อรับสิทธิพิเศษตอบสนอง ไลฟ์สไตล์ของกลุ่มสมาชิกที่ให้ความสำคัญกับการใช้จ่ายอย่างมีเหตุผล และคุ้นเคยกับการใช้บริการในห้างสรรพสินค้าประจำท้องถิ่น
6 พ.ค. 2558

นายสุวัฒน์ เทพปรีชาสกุล ผู้อำนวยการ ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC เปิดเผยว่า บริษัทจับมือกับ บริษัท ไลอ้อน ประเทศไทย จำกัด โดยนายธนศักดิ์ พรอริยพรหม ผู้จัดการผลิตภัณฑ์ซักผ้าออกแคมเปญ “ช้อปทุกวัน คุ้มทุกวัน” ชวนสมาชิกเลือกซื้อสินค้าที่ห้างสรรพสินค้าในเครือ TDP (Thailand Department Stores Pool) ห้างสรรพสินค้าที่บริหารงานโดยคนไทย เพื่อรับสิทธิพิเศษตอบสนอง ไลฟ์สไตล์ของกลุ่มสมาชิกที่ให้ความสำคัญกับการใช้จ่ายอย่างมีเหตุผล และคุ้นเคยกับการใช้บริการในห้างสรรพสินค้าประจำท้องถิ่น
ทั้งนี้ บริษัท ไลอ้อน ประเทศไทย จำกัด ได้คัดสรรผลิตภัณฑ์ที่ได้รับความนิยม และเป็นสินค้าจำเป็นในชิวิตประจำวัน ได้แก่ ผลิตภัณฑ์ “ผงซักฟอกเปา” มอบให้กับสมาชิกเคทีซีที่ใช้จ่ายผ่านบัตรเครดิตที่ห้างสรรพสินค้า TDP ที่ร่วมรายการ อาทิ เพียงสมาชิกใช้จ่ายผ่านบัตรฯที่ห้างสรรพสินค้า ตั้งฮั่วเส็ง จังหวัดกรุงเทพมาหานคร ครบ ทุก 800 บาท รับเปาซิลเวอร์นาโน ขนาด 220 กรัมมูลค่า 25 บาท ฟรี จำนวน 1 ชิ้น หรือใช้จ่ายผ่านบัตรฯ ครบทุก 1,800 บาท รับเปาเอ็มวอชลิควิด ขนาด 400 มิลลิลิตรมูลค่า 69 บาท ฟรี จำนวน 1 ชิ้นฟรี
สำหรับห้างสรรพสินค้าอื่นๆ ที่ร่วมรายการ ได้แก่ คลังพลาซ่า จังหวัดนครราชสีมา / เสริมไทย จังหวัดมหาสารคาม / ฟรายเดย์ จังหวัดอุตรดิตถ์ / แฟรี่พลาซ่า จังหวัดขอนแก่น / แฟรี่แลนด์ จังหวัดนครสวรรค์ / เสรีสรรพสินค้า จังหวัดลำปาง / ไดอาน่า จังหวัดสงขลา (หาดใหญ่) / ทวีกิจคอมเพล็กซ์ จังหวัดสระบุรี และ ทวีกิจซุปเปอร์เซ็นเตอร์ จังหวัดบุรีรัมย์ สมาชิกใช้จ่ายผ่านบัตรฯ ครบทุก 500 บาท รับเปานาโนเทค ขนาด 110 กรัม มูลค่า 11 บาท ฟรี จำนวน 1 ชิ้น หรือใช้จ่ายผ่านบัตรฯ ครบทุก 1,500 บาท รับเปาซิลเวอร์นาโน ขนาด 220 กรัม มูลค่า 25 บาท ฟรี จำนวน1 ชิ้น ระหว่างวันนี้ – 31 พฤษภาคม 2558